पाएं अपने शहर की ताज़ा ख़बरें और फ्री ई-पेपरडाउनलोड करें
हिसार. आजाद नगर से चोर एक एंबुलेंस चुरा ले गए। घटना शुक्रवार सुबह करीब छह बजे की है। एंबुलेंस चालक ने वाहन को अपने घर के बाहर खड़ा किया था। सुबह वह गायब मिला।
मॉडल टाउन के जगमोहन मित्तल ने बताया कि उसकी एंबुलेंस चोरी हो गई। एंबुलेंस चालक आजाद नगर निवासी होशियार सिंह इसे गुरुवार रात अपने घर ले गया था। शुक्रवार सुबह करीब पांच बजे तक वाहन घर के बाहर था। आसपास के लोगों ने भी उसे देखा। मगर, सुबह छह बजे के बाद वाहन गायब हो गया। काफी तलाश के बाद भी कुछ पता नहीं लगा।
इसके बाद मामले की सूचना पुलिस को दे दी गई है। उधर, शनिवार सुबह सेक्टर 13 स्थित साईं बाबा मंदिर के बाहर से एक साइकिल चोरी हो गई। 13 निवासी राजेश कुमार ने बताया कि वे सुबह मंदिर गए थे। यहां अपनी साइकिल मंदिर के बाहर खड़ी की थी। वापस लौटे तो साइकिल नहीं मिली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn